Diari Oficial de la Generalitat Valenciana


Sumari del DOGV 6739, del 22-03-2012 (2012/2782)

Notificació de la sentència dictada en el judici ordinari número 927/2009.
--------------------------------------------------------------------------

### Dades del document

Número de DOGV
:   6739

Data del DOGV
:   22-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2782


Organisme emissor
:   Jutjat d'Instrucció Número 1 de Torrent

Tipus de document
:   Edicte

Notificació de la sentència dictada en el judici ordinari número 927/2009. [2012/2782]  
Procediment ordinari 000927/2009-A   
De: Automóviles Juan Giner, SL.  
Procuradora: Mercedes Montoya Exojo.  
Contra: Aro Impresores, SA.   
En aquest procediment de judici ordinari 927/2009-A, seguit a instàncies d'Automóviles Juan Giner, SL, contra Aro Impresores, SA, s'ha dictat la sentència que, literalment, és com segueix:   
  
«Jutjat d'Instrucció número 1 de Torrent (abans Mixt 3)   
Sentència número 108/2010  
Torrent, 3 de novembre de 2010  
Ángeles Sierra Fernández-Victoria, magistrada jutgessa del Jutjat d'Instrucció número 1 de Torrent (abans Mixt número 3), he vist aquestes actuacions de judici ordinari número 927/2009, seguides a instàncies d'Automóviles Juan Giner, SL, representades per la procuradora dels tribunals Mercedes Montoya Exojo i assistida pel lletrat Francisco García Valera, sent-ne demandada l'entitat Aro Impresores, SA, la qual va ser declarada en rebel·lia, en exercici d'acció de reclamació d'una quantitat, per un import de 6.244,88 (sis mil dos-cents quaranta-quatre euros i huitanta-huit cèntims), derivada d'un contracte de compravenda de vehicle i de la falta de pagament de quantitats.   
  
Antecedents de fet  
  
Primer. La representació de la part actora va promoure judici ordinari prenent com a base els fets que va al·legar en la demanda, i concretament reclamant la quantitat que consta en l'encapçalament en concepte de pagament per l'adquisició d'un vehicle de la demandant. Com a conseqüència d'això, va sol·licitar que amb els tràmits legals previs, inclosa la recepció del plet a prova, es dictara sentència que condemnara la demandada a sotmetre's al pronunciament esmentat d'obligació de pagament de les quantitats reclamades, dels interessos i de les costes que s'hi originen.   
  
Segon. Mitjançant la interlocutòria d'1 d'octubre de 2009, es va admetre a tràmit la demanda, i es va acordar traslladar aquesta al demandat amb el lliurament d'una còpia i dels documents que l'acompanyen i citar-lo a termini a fi que contestara a la demanda dins del termini de 20 dies hàbils. Després de diversos intents de citació a l'entitat demandada, la part demandant va sol·licitar que es fera la citació a termini en la persona que figura al registre mercantil com a administrador solidari, José María Alonso Fernández. En data 4 de maig de 2010, es va citar a termini el demandat en la persona de l'anterior a través de la seua esposa, amb tots els requisits legals.   
En data 1 de juliol de 2010, es va declarar acabat el termini per a contestar la demanda i no havent-ho fet l'entitat demandada Aro Impresores, SA, se la va declarar en rebel·lia, i es va acorda assenyalar per a l'audiència prèvia el dia 13 de juliol de 2010, a les 12.40 hores.   
  
Tercer. Arribat el dia assenyalat per a l'audiència prèvia, només va comparéixer el demandant, i no ho va fer el demandat. Aquest dia, la part actora es va ratificar en la seua demanda i va sol·licitar la recepció del plet a prova, considerant com a tal i proposant exclusivament la documental va demanar a la jutgessa que es pronunciara sobre la suficiència de la prova a l'efecte de l'article 429, per la qual cosa la jutgessa va considerar suficients i va acordar, de conformitat amb l'article 8 esmentat, deixar les actuacions concluses per a sentència, perjudici del dret de la part a evacuar el tràmit de conclusions que se li va brindar en aquest moment. L'actora es va atendre al que manifesta anteriorment en ratificar la seua demanda.   
  
Quart. Fets provats. Hem de constatar que com a fets provats s'ha acreditat que l'entitat demandant va vendre un vehicle a la demandada, la qual va pagar una quantitat en metàl·lic i va firmar tres pagarés dels quals els dos darrers, per l'import del que es reclamava, van resultar impagats, els quals van generar unes despeses afegides. En el moment d'interposar la demanda es devien les quantitats reclamades per l'actor.   
  
Fonaments jurídics   
  
Primer. Amb aquest judici, la part demandant pretén la condemna de la part demandada al pagament d'una quantitat sobre la base del deute contret com a conseqüència d'un contracte de compravenda d'un vehicle firmat en els termes que consten en la demanda.   
L'entitat demandada no va contestar la demanda dins del termini establit i en la forma escaient, per la qual cosa va ser declarada en rebel·lia. De la prova practicada limitada a la documental aportada, que constitueix pràcticament l'única prova, queda demostrat que la que és hui demandada va firmar el contracte i a més a més deu el que es reclama. A més, l'actitud de la falta de contestació, no fa més que corroborar el reconeixement tàcit de l'existència del deute reclamat, i no es considera necessària la compareixença ni altra actitud processal.   
  
Segon. Atés el que s'ha exposat, pertoca estimar la reclamació de 6.244,88 (sis mil dos-cents quaranta-quatre euros i huitanta-huit cèntims) sol·licitada per l'actor, atés que ha restat provada l'existència del deute de l'esmentada quantitat en virtut de les normes establides en els articles 1089 i següents del Codi Civil. Els demandats, amb la prova practicada, no han desvirtuat l'obligació reclamada, per tant cal aplicar, respecte de la prova, el que estableix l'article 217 de la Llei d'Enjudiciament Civil.   
  
Tercer. Pel que fa als interessos, pertoca condemnar el demandat a pagar a l'actor el pagament dels interessos legals des de la interposició judicial fins a fer-ne el pagament complet.   
  
Quart. De conformitat amb el que disposa l'article 394 de la Llei d'Enjudiciament Civil, pertoca fer expressa condemna pel que fa a les costes causades i imposar-les als demandats.   
  
Vistos els articles esmentats i els altres aplicables a aquest cas de manera general i pertinent.  
1. Estime íntegrament la demanda formulada a instàncies d'Automóviles Juan Giner, SL, representat per la procuradora dels tribunals Mercedes Montoya Exojo i assistida pel lletrat Francisco García Valera i la demandada és l'entitat Aro Impresores, SA, la qual va ser declarada en rebel·lia en exercici d'acció de reclamació d'una quantitat, i condemne aquesta darrera a pagar a l'actora la quantitat de 6.244,88 (sis mil dos-cents quaranta-quatre euros i huitanta-huit cèntims).   
  
2. Condemne els demandats a pagar els interessos legals de la quantitat reclamada des de la interpel·lació judicial fins a fer-ne el pagament complet.   
3. Impose les costes del procediment a l'entitat demandada».  
  
Notifiqueu aquesta resolució a les parts i feu-los saber que aquesta resolució no és ferma i que contra aquesta es pot interposar un recurs d'apel·lació davant de la Audiència Provincial de València dins del termini de cinc dies comptadors des de l'endemà a la notificació.   
Aquesta és la meua sentència, que pronuncie, mane i firme.   
Publicació. La sentència anterior l'ha llegida i publicada la jutgessa que la va dictar. En done fe».  
  
I atés que el demandat esmentat, Aro Impresores, SA, es troba en parador desconegut, s'expedeix aquest edicte a fi que valga de notificació de forma deguda. Aquest edicte es publicarà en el Butlletí Oficial de l'Estat a càrrec de la part sol·licitant, la procuradora Mercedes Montoya Exojo, la qual se n'encarregarà del diligenciament de forma deguda.   
  
Torrent, 21 de novembre de 2012.- La secretària judicial: Elia Domingo Barberá.